CELEX: 62017CN0164
Language: mt
Date: 2017-04-03 00:00:00
Title: Kawża C-164/17: Talba għal deċiżjoni preliminari mressqa mis-Supreme Court (qorti suprema, l-Irlanda) fit-3 ta’ April 2017 – Edel Grace, Peter Sweetman vs An Bord Pleanala

6.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/11
            
         Talba għal deċiżjoni preliminari mressqa mis-Supreme Court (qorti suprema, l-Irlanda) fit-3 ta’ April 2017 – Edel Grace, Peter Sweetman vs An Bord Pleanala
   (Kawża C-164/17)
   (2017/C 178/13)
   Lingwa tal-kawża: l-Ingliż
   
      Qorti tar-rinviju
   
   Supreme Court (qorti suprema, l-Irlanda)
   
      Partijiet fil-kawża prinċipali
   
   
      Rikorrenti: Edel Grace, Peter Sweetman
   
      Konvenuta: An Bord Pleanala
   
      Domanda preliminari
   
   Meta
   
               a)
            
            
               l-għan essenzjali ta’ sit protett ikun li joffri ħabitat għal speċi partikolari
            
         
               b)
            
            
               in-natura tal-ħabitat li hija ta’ benefiċċju għall-imsemmija speċi tkun timplika li l-parti tas-sit li hija ta’ benefiċċju se tevolvi neċessarjament maż-żmien, u
            
         
               c)
            
            
               fil-kuntest ta’ proġett maħsub, ikun previst li għandu jiġi implementat pjan ta’ ġestjoni għas-sit fit-totalità tiegħu (li jinkludi tibdiliet fil-ġestjoni tal-partijiet tas-sit li ma jkunux direttament affettwati mill-proġett innifsu) sabiex jiġi żgurat li, fi kwalunkwe ħin, id-daqs tas-sit li huwa xieraq sabiex joffri ħabitat kif imsemmi iktar ’il fuq ma jkunx imnaqqas, iżda jista’ jiġi mkabbar; iżda li
            
         
               d)
            
            
               waqt il-proġett ta’ żvilupp, parti mis-sit ma hijiex se tkun ta’ natura li toffri ħabitat xieraq,
               miżuri bħal dawk deskritti taħt (c) jistgħu jitqiesu ġustament bħala miżuri ta’ mitigazzjoni?